Diari Oficial de la Generalitat Valenciana


Sumari del DOGV 5634, del 07-11-2007 (2007/13007)

RESOLUCIÓ de 16 d'octubre de 2007, del director general de l'Institut Valencià de la Joventut (IVAJ), per la qual es modifica la Resolució de 17 de maig de 2007 per la qual es convoquen places a les residències juvenils de l'IVAJ per al curs 2007/2008.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5634

Data del DOGV
:   07-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13240


Data del document
:   16-10-2007

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * suport econòmic
    * equipament sociocultural
    * jove
    * estudiant
    * ajuda pública

RESOLUCIÓ de 16 d'octubre de 2007, del director general de l'Institut Valencià de la Joventut (IVAJ), per la qual es modifica la Resolució de 17 de maig de 2007 per la qual es convoquen places a les residències juvenils de l'IVAJ per al curs 2007/2008. [2007/13994]  
Les residències juvenils de l'IVAJ tenen com a finalitat primordial proporcionar als seus usuaris el clima adequat per a l'estudi facilitant-los els mitjans necessaris per a la seua formació, en un marc que promou la convivència i pluralitat d'opinions. Dins de la política de la Generalitat de promocionar l'accés dels jóvens a l'educació, les convocatòries anuals de places a les residències juvenils de l'IVAJ han estat tradicionalment enfocades a atendre, de manera específica, les necessitats socials on eren particularment sentides les carències i les dificultats d'accés a l'ensenyament per part de la població estudiantil. És en este marc en què la prestació dels serveis de cada residència de l'IVAJ en particular cobra sentit, ja que està projectada i orientada a proporcionar satisfacció a les demandes de sectors concrets de la comunitat d'estudiants, precisament d'aquells en què s'ha detectat que la utilitat i el rendiment social de l'acció pública poden ser majors.  
La Resolució de 17 de maig de 2007 per la qual es convoquen places a les residències juvenils de l'IVAJ per al curs 2007/2008, estableix, en la base 1.7 de l'annex, que la residència juvenil La Florida acollirà estudiants universitaris. Atés que una vegada finalitzat el termini de presentació d'instàncies hi ha quedat un determinat nombre de places vacants, per tal com s'hi han hagut d'excloure determinades sol·licituds perquè els signants no complien el requisit de ser universitaris, i atés que són constants les peticions d'altres interessats que, cursant també estudis, no ho fan en el grau universitari, cal i és oportú introduir canvis imprescindibles en la Resolució susdita i resoldre la situació.  
En conseqüència, en ús de les competències que m'atribueix l'art. 7 de la Llei 4/1989 de la Generalitat Valenciana sobre l'Institut Valencià de la Joventut, resolc:  
Modificar la base 1.7 de l'annex de la Resolució de 17 de maig de 2007 per la qual es convoquen places a les residències juvenils de l'IVAJ per al curs 2007/2008, amb efecte a partir de la data en què es dicta la present Resolució, base que queda amb la redacció següent:  
1.7. Les residències acolliran estudiants dels nivells educatius següents:  
- Residència Juvenil Mare de Déu del Lledó, de Castelló de la Plana: estudiants universitaris i no universitaris  
- Residència Juvenil Universitària La Florida, d'Alacant: estudiants universitaris i no universitaris  
- Residència Juvenil Sant Crist del Mar, de Benicarló: estudiants universitaris i no universitaris.  
Contra la present resolució, que posa fi la via administrativa, podrà interposar-se potestativament recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la publicació en el Diari Oficial de la Comunitat Valenciana (DOCV), d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació en el DOCV, d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que les persones interessades puguen interposar qualsevol altre recurs que consideren oportú.  
València, 16 d'octubre de 2007.- El director general de l'IVAJ: Adrián Ballester Espinosa.